В Сливен искат доживотна присъда за убиеца на детето от Сотиря -...
Протест се провежда в момента пред болницата в Сливен. Хората настояват за налагане на доживотна присъда без право на замяна на задържания за жестокото убийство на дете в Сотиря, предава БНТ.
По-рано днес д-р Недко Димитров обясни, че бабата на детето всъщност му е попречила той да окаже адекватна помощ на момиченцето, тъй като не е позволила на медицинския екип да доближи до него.
Утре се събира комисията, която трябва да разгледа обясненията на спешните медици и да реши дали действията са били правомерни, или не.
Мартин Трифонов е обвинен в убийство, блудство и изнасилване. Той беше настанен в болница под засилена полицейска охрана, след като след неколкочасови преследвания и оказване на съпротива беше настигнат и прострелян от полицията.